[{"text_idx": "#000025", "text": "Adar sy\u2019n Ymweld dros y Gaeaf"}, {"text_idx": "#000026", "text": "Sir Benfro yn yr Oes Haearn"}, {"text_idx": "#000028", "text": "Codiad yn Lefel y Mo\u0302r"}, {"text_idx": "#000037", "text": "Taith fynediad hwylus: 1.1 milltir (1.8 km).\nCymeriad: golygfeydd arfordirol gwych, llwybr ag arwyneb, prin yw\u2019r graddiannau.\nToiledau: nid oes toiledau yn y maes parcio. Toiledau agosaf yn Bosherston (1 filltir).\nSylwer: Mae\u2019r daith hon ar faes tanio Castellmartin. Mae ar gau pan fydd y maes yn cael ei ddefnyddio. Cyhoeddir rhybuddion o danio byw mewn papurau newydd ac ar wefan Gov.uk."}, {"text_idx": "#000039", "text": "Mae\u2019r llwybr o\u2019r maes parcio i hen orsaf gwylwyr y glannau wedi cael arwyneb ac yn cynnig taith gweddol wastad. Mae\u2019n rhedeg tua\u2019r tir o ymyl y clogwyn."}, {"text_idx": "#000040", "text": "Mae\u2019r golygfeydd ar hyd yr arfordir yn wych. Mae\u2019r clogwyni yma\u2019n bwysig i adar y mo\u0302r, gan gynnwys heligogod, gweilch y penwaig a gwylanod coesddu."}, {"text_idx": "#000041", "text": "Mae\u2019r gweundir arfordirol a\u2019r glaswelltir sydd heb ei wella\u2019n gynefin gwych i\u2019r fra\u0302n goesgoch a hefyd yn cynnal llawer o adar, fel tinwynion, ehedyddion, pibyddion y waun, creciau penddu\u2019r eithin a mathau amrywiol o delor."}, {"text_idx": "#000042", "text": "Mae\u2019r clogwyni hefyd yn cynnig cyfleoedd gwych i ddringo: nid yw\u2019n anarferol gweld pennau\u2019n pipo i fyny\u2019n sydyn uwch ymyl y clogwyn."}, {"text_idx": "#000043", "text": "Yn agos at y maes parcio, ond i lawr set o risiau, mae yna gapel wedi\u2019i gysegru i Sant Gofan, abad Gwyddelig o\u2019r chweched ganrif."}, {"text_idx": "#000044", "text": "Yn o\u0302l y chwedl, fe ddihangodd rhag morladron trwy lanio yma a chuddio mewn hollt yn y creigiau a agorodd yn wyrthiol i\u2019w guddio."}, {"text_idx": "#000046", "text": "Gadewch y maes parcio ar y llwybr tarmac drws nesaf i\u2019r baeau parcio ar gyfer yr anabl a throwch i\u2019r chwith arno i Lwybr yr Arfordir."}, {"text_idx": "#000047", "text": "Dilynwch y llwybr tarmac llydan hwn tuag at gia\u0302t drws nesaf i rid gwartheg. Mae yna raddiant o 1:18 am 10 metr, ac yna graddiant o 1:12 i 1:10 am 7 metr i fyny\u2019r tyle cyn cyrraedd y gia\u0302t."}, {"text_idx": "#000048", "text": "Yn fuan wedi pasio triwyr gia\u0302t, mae yna raddiant o 1:15 am 10 metr i fyny\u2019r tyle. Arhoswch ar y llwybr tarmac ac ewch yn syth ymlaen wrth y postyn pwyntio."}, {"text_idx": "#000049", "text": "Ychydig ar o\u0302l y postyn pwyntio mae yna raddiant croes o 1:36 i\u2019r chwith am tua 90 metr. Mae\u2019r llwybr yn dod i ben wrth hen orsaf Gwylwyr y Glannau, ble mae yna raddiant o 1:12 i fyny\u2019r tyle am 10 metr."}, {"text_idx": "#000050", "text": "Ewch yn o\u0302l yr un ffordd at y maes parcio."}, {"text_idx": "#000051", "text": "Dewch o hyd i'r daith hon"}, {"text_idx": "#000052", "text": "Stack Rocks i Sant Gofan"}, {"text_idx": "#000053", "text": "Taith fynediad hwylus: 1.6 milltir (2.7 km), 1.5 milltir (2.5 km) os ydych yn dilyn y llwybr tarw."}, {"text_idx": "#000054", "text": "Taith fynediad hwylus: 0.8 milltir (1.3 km)."}, {"text_idx": "#000055", "text": "Taith fynediad hwylus: 1.3 milltir (2.0 km)."}, {"text_idx": "#000056", "text": "Taith fynediad hwylus: 3.7 milltir (5.9 km) yno ac yn o\u0302l. 2.4 milltir (3.9 km) os ydych yn defnyddio'r heol."}, {"text_idx": "#000057", "text": "Taith fynediad hwylus: 0.8 milltir (1.3 km)/Taith antur: 2.1 milltir (3.4 km)."}, {"text_idx": "#000058", "text": "Os oes angen i chi osgoi grisiau a llethrau serth, mae digon o fannau godidog eraill i chi ymweld a\u0302 nhw yn y Parc Cenedlaethol."}]